‘บีแลนด์’ไม่กู้
เน้นงานเล็กปีนี้เท1.5พันล้าน
18 ส.ค. 2554

เน้นงานเล็กปีนี้เท1.5พันล้าน
บีแลนด์ประกาศเลิกกู้เงินมาลงทุน เน้นโครงการเล็กรับเงินเร็ว ปีนี้ตั้งงบ 1,500 ล้าน “อนันต์” ดอดเก็บหุ้น 21%
บริษัท บางกอกแลนด์ (BLAND) ได้ใช้เวลาในการประชุมสามัญผู้ถือหุ้นนานถึง 3 ชั่วโมง และเรียกร้องให้บริษัทจ่ายเงินปันผลสำหรับงวดปี 2554/2555
อย่างไรก็ตาม นายอนันต์ กาญจนพาสน์ ประธานกรรมการบริษัท บางกอกแลนด์ ไม่ให้คำสัญญา แต่จะพยายามสุดความสามารถเพื่อกลับมาจ่ายปันผลให้ได้ในงวดดังกล่าว โดยจะนำกำไรจากเงินลงทุนของบริษัท บางกอกแลนด์ ที่จดทะเบียนบนเกาะเคย์แมนมาล้างขาดทุนสะสมทั้งหมด
สำหรับแผนงานในอนาคตบริษัท เน้นลงทุนในโครงการอสังหาริมทรัพย์ขนาดเล็กที่มีมูลค่าระดับพันล้านบาท คงไม่เห็นลงทุนระดับหมื่นล้านบาท เนื่องจากต้องใช้เวลาคืนทุนไม่น้อยกว่า 5 ปี และเพื่อให้สอดคล้องกับนโยบายหลักที่จะไม่กู้เงินธนาคารมาลงทุน โดยเม็ดเงินส่วนใหญ่จะมาจากกระแสเงินสดของบริษัทเป็นหลัก และมีกลยุทธ์สำคัญคือจ้างผู้รับเหมาก่อสร้างงานเท่านั้น เพราะบริษัทมีที่ดินเป็นของตัวเอง
ด้านโครงการลงทุนในปีนี้มีทั้งหมด 2 โครงการ มูลค่ารวม 1,500 ล้านบาท แบ่งเป็นศูนย์การค้าขนาดเล็กเฟส 2 และคอนโดมิเนียมริมทะเลสาบเมืองทองธานีจำนวน 500 หน่วย คาดจะเริ่มได้ในไตรมาส 4 ส่วนปีหน้ามีแผนสร้างศูนย์การค้าขนาดเล็กและสร้างโรงแรมระดับ 3 ดาว
“ผมทำใจไม่ได้ที่เห็นหุ้นลงแรงจึงทยอยเข้าซื้อบ้าง ตอนนี้ผมถือหุ้นทั้งหมด 21%” นายอนันต์ กล่าว